MS «Hylsfjord»

MS «Hylsfjord» er en lokalbåt bygd i 1959 av Westermoen båtbyggeri i Mandal, og levert den 27. mai samme år til Hylsfjord Rutelag for trafikk på Hylsfjorden i Rogaland.

Båten gikk i ruten fra Sand til Tengesdal i Hylsfjorden, og til Sauda i Saudafjorden fra den 28. mai 1959. I perioden frem til 1980 vekslet den på forskjellige ruter, med utgangspunkt i Sand, til Tangen, Hylen, Tengesdal og Sauda. Den 30. mars 1983 ble «Hylsfjord» lagt i opplag i forbindelse med at ruta ble lagt ned.Haugesunds Avis ' artikkel 7. februar 1976: Med iskanten som brygge, gjengitt på stp-norway.com.

I juni 1983 ble «Hylsfjord» solgt og omklassifisert til arbeidsfartøy. I februar 1986 ble båten videre solgt, ombygd med nytt bro-parti og maskin. Skorsteinen ble tatt bort, og skipet ble tatt i bruk som kartleggingsfartøy frem til 1999, da det ble omklassifisert til fritidsfartøy.

I 1993 ble «Hylsfjord» leid ut til NRK og brukt som kulisse under innspillingen av TV-serien Vestavind.

Kilder
Hylsfjord i Skipsarkiv Rogaland
Stavanger Aftenblads artikkel 21. mai 1959: "Hylsfjord" er sjøsatt i Mandal, gjengitt på stp-norway.com

Referanser

Kategori:Norske skip
Kategori:Skip fra 1959
Kategori:Skip bygget i Norge
Kategori:Artikler i sjøfart-prosjektet